ইথানল মিশ্রিত পেট্রোল বিক্রি মামলা খারিজ করল সুপ্রিম কোর্ট!

ওয়েব ডেস্ক : ২০ শতাংশ ইথানল মিশ্রিত পেট্রোল (Petrol) বিক্রির সরকারি সিদ্ধান্তের বিরুদ্ধে হওয়া জনস্বার্থ মামলা খারিজ করল সুপ্রিম কোর্ট (Supreme Court)। জানা গিয়েছে, ইংল্যান্ডের বাসিন্দা এক ব্যক্তি এই মামলা করেছিলেন। কিন্তু কেন্দ্রীয় সরকারের তরফে তাদের সিদ্ধান্তের কথা জানিয়ে দেওয়া হয়েছে।

কেন্দ্রীয় সরকারের তরফে আদালতে জানানো হয়েছে, এই উদ্যোগে সরাসরি উপকৃত হচ্ছেন আখ চাষিরা। একই সঙ্গে বিকল্প জ্বালানি ব্যবহারের পথও সুগম হচ্ছে। শীর্ষ আদালতে অ্যাটর্নি জেনারেল আর বেঙ্কটরামানি জানিয়েছেন, দেশে কোন ধরনের পেট্রোল ব্যবহৃত হবে, তা বাইরের কেউ ঠিক করতে পারে না।

আরও খবর : জগদীপ ধনখড়ের ঠাঁই আপাতত ভাড়া-বাড়িতেই!

মূলত, মামলাকারী ইংল্যান্ডের বাসিন্দা। তাঁর অভিযোগ, ১০০ শতাংশ পেট্রোল কেনার সুযোগ না দিয়ে শুধুমাত্র ২০ শতাংশ ইথানল মিশ্রিত পেট্রোল (Ethanol blended petrol) বিক্রির সরকারি সিদ্ধান্ত গ্রাহকের পছন্দের স্বাধীনতায় হস্তক্ষেপ করছে। আইনজীবী অক্ষয় মালহোত্রা আদালতে দাবি করেন, ২০২৩ সালের এপ্রিলের আগে নির্মিত গাড়ি বা বিএস-ফোর চিহ্নিত অপেক্ষাকৃত নতুন গাড়িও এত বেশি পরিমাণ ইথানল মিশ্রিত জ্বালানির উপযোগী নয়। এতে ইঞ্জিনের ক্ষয় হয়, মাইলেজ কমে এবং ঘন ঘন যন্ত্রাংশ বদলাতে হয়।

তাঁর যুক্তি, মার্কিন যুক্তরাষ্ট্র সহ উন্নত দেশগুলিতে সাধারণত ১০ শতাংশ ইথানল মিশ্রিত পেট্রোল ব্যবহার হয় এবং গ্রাহকদের ইথানলবিহীন পেট্রোল কেনার সুযোগ দেওয়া হয়। সেই মতো পেট্রোল পাম্পগুলিতে বিকল্প রাখার দাবি জানিয়েছিলেন তিনি। তবে সুপ্রিম কোর্ট (Supreme Court) মামলাটি খারিজ করে দেয়।

দেখুন অন্য খবর :